
RAPORT DE RESPINGERE
asupra Propunerii legislative pentru modificarea Legii nr. 20/2018 privind aprobarea Ordonanței de urgență a Guvernului  nr. 71/2017 pentru modificarea și completarea Ordonanței Guvernului nr. 42/2004 privind organizarea activității sanitar-veterinare și pentru siguranța alimentelor, precum și pentru modificarea Ordonanței Guvernului nr. 83/2003 privind aprobarea posturilor de inspecție la frontieră organizate în punctele de trecere a frontierei stabilite pentru importul, exportul și tranzitul tipurilor de mărfuri supuse controalelor sanitare veterinare și pentru siguranța alimentelor, precum și condițiile de aprobare a posturilor de inspecție la frontieră responsabile pentru controalele sanitare veterinare ale animalelor vii provenite din țări terțe și pentru controalele sanitare veterinare și pentru siguranța alimentelor ale produselor alimentare și hranei pentru animale provenite din țări terțe
(Plx. 555/2018)


În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond cu propunerea legislativă pentru modificarea Legii nr. 20/2018 privind aprobarea Ordonanței de urgență a Guvernului  nr. 71/2017 pentru modificarea și completarea Ordonanței Guvernului nr. 42/2004 privind organizarea activității sanitar-veterinare și pentru siguranța alimentelor, precum și pentru modificarea Ordonanței Guvernului nr. 83/2003 privind aprobarea posturilor de inspecție la frontieră organizate în punctele de trecere a frontierei stabilite pentru importul, exportul și tranzitul tipurilor de mărfuri supuse controalelor sanitare veterinare și pentru siguranța alimentelor, precum și condițiile de aprobare a posturilor de inspecție la frontieră responsabile pentru controalele sanitare veterinare ale animalelor vii provenite din țări terțe și pentru controalele sanitare veterinare și pentru siguranța alimentelor ale produselor alimentare și hranei pentru animale provenite din țări terțe, transmisă cu adresa nr. Plx 555 din 17 octombrie 2018 și înregistrată cu nr.4c-5/593  din 18 octombrie  2018.
Senatul în calitate de primă Cameră sesizată a respins inițiativa legislativă în şedinţa din 15 octombrie  2018.
Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare Camera Deputaţilor este Cameră Decizională.
Consiliul Legislativ a avizat favorabil, cu observații, propunerea legislativă conform avizului nr. 426/08.05.2018.
Guvernul prin punctul de vedere nr. 1152/DPSG/18.06.2018 nu susține adoptarea propunerii legislative.
Propunerea legislativă are ca obiect de reglementare abrogarea alin.(5) și (6) ale art. 66 din Ordonanța Guvernului nr. 42/2004 privind organizarea activității sanitar-veterinare și pentru siguranța alimentelor, cu modificările și completările ulterioare, în sensul eliminării obligativității, pentru personalul care deține funcții publice de conducere în cadrul Autorității Naționale  Sanitare  Veterinare și pentru Siguranța Alimentelor și al unităților subordonate, de a deține certificate de securitate, respectiv auutorizație de acces la informații clasificate.
 Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice au examinat propunerea legislativă, în şedinţa din 20.11.2018.
Din totalul de 24 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere conform listei de prezență.
La dezbaterea inițiativei legislative a participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Traian Petcu, vicepreședinte Autoritatea Națională Sanitară Veterinară și pentru Siguranța Alimentelor.
În urma examinării propunerii legislative şi a opiniilor exprimate, membrii Comisiei pentru agricultură, silvicultură, industrie alimentară şi servicii specifice au hotărât, cu majoritate de voturi (s-au înregistrat 6 voturi împotrivă și două abțineri),  să supună plenului Camerei Deputaților respingerea propunerii legislative din următorul motiv:
-propunerea legislativă terbuie să vizeze abrogarea alin.(5) și alin.(6) ale art. 66 din Ordonanța Guvernului nr. 42/2004 privind organizarea activității sanitar-veterinare și pentru siguranța alimentelor, și nu abrogarea art. 66 alin.(5) și (6) de la art. I pct. 41 din Legea nr. 20/2018, deoarece respectivele dispoziții introduse s-au încorporat în actul normativ de bază.
Proiectul de lege face parte din categoria legilor ordinare. 

